Document ID: 31994R2825

ΚΑΝΟΝΙΣΜΟΣ (ΕΚ) αριθ. 2825/94 ΤΗΣ ΕΠΙΤΡΟΠΗΣ της 21ης Νοεμβρίου 1994 για αναστολή της εκδόσεως πιστοποιητικών εισαγωγής για ορισμένα μεταποιημένα προϊόντα με βάση τα κεράσια που κατάγονται από τη Δημοκρατία της Βοσνίας-Ερζεγοβίνης, τη Δημοκρατία της Κροατίας, τη Δημοκρατία της Σλοβενίας και την πρώην Γιουγκοσλαβική Δημοκρατία της Μακεδονίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3698/93 του Συμβουλίου της 22ας Δεκεμβρίου 1993 για το καθεστώς που εφαρμόζεται στις εισαγωγές στην Κοινότητα προϊόντων που κατάγονται από τη Δημοκρατία της Βοσνίας-Ερζεγοβίνης, τη Δημοκρατία της Κροατίας, τη Δημοκρατία της Σλοβενίας και την πρώην Γιουγκοσλαβική Δημοκρατία της Μακεδονίας (1), και ιδίως το άρθρο 9,
Εκτιμώντας:
ότι ο κανονισμός (ΕΚ) αριθ. 3698/93 προβλέπει για την εισαγωγή βυσσίνων που κατάγονται από τις προαναφερθείσες Δημοκρατίες και για το 1994 ένα ανώτατο όριο 19 900 τόνων, και ότι, σε περίπτωση υπερβάσεως του ανωτάτου αυτού ορίου, η Επιτροπή μπορεί να αναστείλει την έκδοση των πιστοποιητικών εισαγωγής-
ότι, από τον Οκτώβριο 1994, μπορούμε να διαπιστώσουμε ότι ήδη οι αιτήσεις για την έκδοση πιστοποιητικών υπερβαίνουν σημαντικά το ανώτατο όριο των 19 000 τόνων- ότι διαφαίνεται, όσον αφορά τις ποσότητες για τις οποίες ζητούνται πιστοποιητικά, ότι το εν λόγω ανώτατο όριο θα ξεπεραστεί για τις πραγματικές εισαγωγές- ότι πρέπει να ανασταλλεί αμέσως, έχοντας υπόψη τον επείγοντα χαρακτήρα,. η έκδοση των εν λόγω πιστοποιητικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για τις εισαγωγές των μεταποιημένων προϊόντων με βάση τα βύσσινα που υπάγονται στους κωδικούς ΣΟ ex 0811 90 10, ex 0811 90 30, ex 0811 90 75, ex 0812 10 00, 2008 60 51, 2008 60 61, 2008 60 71 και 2008 60 91, που κατάγονται από τη Δημοκρατία της Βοσνίας-Ερζεγοβίνης, τη Δημοκρατία της Κροατίας, τη Δημοκρατία της Σλοβενίας και την πρώην Γιουγκοσλαβική Δημοκρατία της Μακεδονίας, αναστέλλεται η έκδοση των πιστοποιητικών εισαγωγής που ζητούνται από την ημερομηνία ενάρξεως της ισχύος του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Νοεμβρίου 1994.

Labels: 3
17
18